Cele mai multe au durata de utilizare depăşită demult. Peste 14.000 de ascensoare au fost instalate înainte de 1990 şi ar fi trebuit înlocuite după cel mult 15 ani.

Din lipsa banilor însă, cele mai multe dintre asociaţiile de proprietari au preferat să facă doar mici reparaţii, pentru ca lifturile să treacă de inspecţia specialiştilor. Ieri, un lift în care se aflau 10 oameni s-a prăbuşit în Capitală, informează realitatea.net.

"Un ascensor nou e greu de pus la o asociatie de locatari, pentru ca nu sunt bani, dar se poate face la un ascensor modernizare", a spus Gheorghe Mărgărit, director Ascensorul SA.

Nu de puţine ori s-a întâmplat ca hoţii să fure cumponentele de cupru sau fontă ale lifturilor. Astfel, ascensorele sunt şubrezite peste noapte şi pun în pericol viaţa celor care le folosesc. Contragreutatea echilibreaza greutatea cabinei. Daca se scot blocuri din ea, cabina poate sa se duca in jos.

Chiar autorităţile care autorizează funcţionarea ascensoarelor spun că durata de funcţionare a celor mai multe lifturi este depăşită. Cu toate acestea, atât timp cât uşile se închid iar sistemele de frânare funcţionează, inspectorii le prelungesc avizele de utilizare.

În cazul lifturilor atât de vechi, uşile se deschid uneori accidental, iar oamenii rămân zeci de minute blocaţi între etaje. Au fost cazuri când nu au aşteptat ajutorul specialiştilor, au încercat să iasă singuri din lifturile blocate şi au căzut în gol. Miercuri, un lift de la Casa Presei în care intraseră 10 persoane, aproape dublu faţă de limita admisă, s-a prăbuşit. Cinci oameni au fost răniţi, iar două femei au ajuns la spital cu leziuni la spate şi picioare.

Etichete: lifturi, pericol, realitatea